《和郦佥事见寄韵》
宋代·何梦桂

诗书无用戏侏儒，两序今犹见璧图。
末路弟兄知己少，中原人物似君无。
曲终湘水丝绳绝，书入昭陵笔砚芜。
珍重江南春信早，暗随梅萼到西湖。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。